polyglot-tagger/wikipedia-language-snippets-filtered huggingface dataset:
Dawn is-siti kienu maqsuma f'siti tat-Toroq tal-Ħarir fuq l-art f'Henan, f'Shaanxi, f'Qinghai, u fil-Provinċja ta' Gansu, fir-Reġjun Awtonomu ta' Ningxia Hui u fir-Reġjun Awtonomu ta' Xinjiang Uyghur, kif ukoll f'siti marittimi tat-Toroq tal-Ħarir f'Ningbo, fil-Provinċja ta' Zhejiang u f'Quanzhou, fil-Provinċja ta' Fujian.
F'Awwissu 2006, l-UNESCO u l-Amministrazzjoni Statali tal-Wirt Kulturali tar-Repubblika tal-Poplu taċ-Ċina sponsorjaw b'mod konġunt konferenza f'Turpan, Xinjiang, dwar il-koordinazzjoni ta' applikazzjonijiet għad-deżinjazzjoni tat-Toroq tal-Ħarir bħala Sit ta' Wirt Dinji tal-UNESCO.
It-Toroq tal-Ħarir: in-Network ta' Rotot tal-Kuritur ta' Chang'an-Tianshan huwa Sit ta' Wirt Dinji transnazzjonali tal-UNESCO li jkopri n-network ta' rotot tal-kuritur ta' Chang'an-Tianshan tat-Toroq tal-Ħarir antiki, flimkien mas-siti storiċi tul ir-rotta.
Is-siti jinkludu bliet kapitali u kumplessi ta' palazzi ta' diversi imperi u renji, insedjamenti kummerċjali, tempji f'għerien Buddisti, mogħdijiet antiki, binjiet residenzjali, mogħdijiet muntanjużi, torrijiet tal-għassa, sezzjonijiet tal-Ħajt il-Kbir taċ-Ċina, fortifikazzjonijiet, oqbra u binjiet reliġjużi.
Fit-22 ta' Ġunju 2014, fit-38 laqgħa tal-Kumitat tal-Wirt Dinji f'Doha, il-Qatar, l-applikazzjoni tal-Kuritur ta' Chang'an-Tianshan ġiet approvata u s-sit tniżżel fil-lista tas-Siti ta' Wirt Dinji tal-UNESCO.
Dan l-aħħar konflitt wassal għall-Gwerra Russo-Ġeorġjana ta' Awwissu 2008, li matulha l-forzi Ossezjani u Russi kisbu kontroll sħiħ de facto tat-territorju ta' dik li kienet l-Oblast Awtonoma ta' l-Ossetja tan-Nofsinhar.
Il-mużew jospita b'mod permanenti t-Teżor ta' Erfurt, ġabra ta' 3,141 munita tal-fidda, li jiżnu 24 kilogramma , u iktar minn 700 oġġett tal-arġentiera u ġojjellerija li huwa maħsub li kienu tal-Lhud, li ħbewhom għall-ħabta tal-Massakru ta' Erfurt fl-1349.
Il-belt ta' Erfurt ħadet is-sjieda tal-binja u iktar 'il quddiem bigħet il-binja lil merkant lokali. Il-binja ġiet ikkonvertita f'maħżen u taħtha nbniet kantina bil-volti. L-alterazzjonijiet li saru bidlu b'mod konsiderevoli l-binja minn ġewwa.
Fl-2015, is-Sinagoga Antika, il-Mikveh u d-"Dar tal-Ġebel", binja lajka tal-ħabta tal-1250 fiċ-ċentru storiku Medjevali ta' Erfurt b'sjieda Lhudija, ġew innominati flimkien bħala sit indikattiv u fl-2023 saru Sit ta' Wirt Dinji tal-UNESCO.
Mir-residenzi rjali kollha li ġew ispirati mill-Palazz ta' Versailles, il-Palazz Irjali ta' Caserta huwa dak li jixxiebaħ l-iktar mal-mudell oriġinali: il-veduta bla interruzzjoni bil-balavostri u l-kemxejn ta' interruzzjoni bil-padiljuni fi ħdan il-faċċata pjuttost monotona.
Skont Hersey, il-proposta kienet tipprevedi palazz "li kien belt virtwali, li kien jospita mhux biss il-qorti u r-re iżda l-eliti politiċi u kulturali kollha tar-Renju taż-Żewġ Sqallijiet - università, mużew, librerija, uffiċini tal-Kabinett, kmandi militari għoljin, eċċ.".
Hemm ġnien botaniku, imsejjaħ il-"Ġnien Ingliż", fil-parti ta' fuq tiegħu li ġie ddisinjat fis-snin 80 tas-seklu 18 minn Carlo Vanvitelli u mill-botaniku, ġardinar u disinjatur tal-pjanti mwieled il-Ġermanja, John Graefer, imħarreġ f'Londra u rrakkomandat lil Sir William Hamilton minn Sir Joseph Banks.
Vanvitelli miet fl-1773: il-kostruzzjoni tkompliet minn ibnu Carlo u mbagħad minn arkitetti oħra; iżda l-proġett oriġinali ta' Luigi Vanvitelli, li kien jinkludi par sezzjonijiet frontali enormi simili għas-sezzjonijiet frontali ta' Bernini fil-Bażilika ta' San Pietru, il-Vatikan, qatt ma tlesta.
Fl-aħħar mill-aħħar, Karlu qatt ma raqad imqar lejl fil-Palazz tiegħu, peress li abdika fl-1759 biex isir ir-Re ta' Spanja, u l-proġett twettaq biss parzjalment għat-tielet iben u suċċessur tiegħu, Ferdinandu IV ta' Napli.
Objettiv primarju ieħor tar-re kien li jkollu qorti rjali u ċentru amministrattiv ġodda għar-renju f'post li jkun protett minn attakk bil-baħar, u 'l bogħod mill-belt traffikuża ta' Napli li dejjem kienet tinkwetah bil-possibbiltà ta' xi rvell.
Il-funtani u l-kaskati kollha jimlew xi vaska, b'arkitettura u b'idrawlika ppjanata minn Luigi Vanvitelli f'intervalli tul kanal dritt u wiesa' li jibqa' sejjer sax-xefaq, li kienu jħaqquha ma' dawk tal-Peterhof ftit 'il barra minn San Pietruburgu, ir-Russja.
Mar-rivalutazzjoni tal-istorja letterarja ta' wara Mao Zedong, fl-aħħar tas-snin sebgħin u l-bidu tas-snin tmenin, hija reġgħet kisbet prominenza letterarja fit-Tajwan, Hong Kong, iċ-Ċina Kontinentali u fil-komunitajiet tad-dijaspora Ċiniża.
Eileen Chang (biċ-Ċiniż tradizzjonali: ; biċ-Ċiniż issimplifikat: ; pinyin: Zhāng Àilíng; Wade–Giles: Chang1 Ai4-ling2; twieldet fit-30 ta' Settembru 1920 – mietet fit-8 ta' Settembru 1995), magħrufa wkoll bħala Chang Ai-Ling , Zhang Ai Ling, jew bil-psewdonimu tagħha Liang Jing , kienet esejista, rumanziera u kittieba tal-films.
Matul it-Tieni Imperu Bulgaru l-belt ġiet ikkontestata wkoll mill-forzi Bulgari u Biżantini u gawdiet prosperità partikolari taħt il-Ksar Bulgaru Ivan Alexander sa ma nħakmet mill-ġellieda tal-Kruċjati mmexxija minn Amadeus VI, il-Konti tas-Savoia fl-1366.
Fl-1453 il-belt inħatfet mill-Imperu Ottoman u dan immarka l-bidu tad-deklin tagħha, iżda l-wirt arkitettoniku tagħha baqa' intatt u ġie arrikkit fis-seklu 19 bil-kostruzzjoni ta' djar tal-injam bi stil tipiku tal-kosta Bulgara tal-Baħar l-Iswed f'dak il-perjodu.
Fil-bidu tas-seklu 19 bosta ċittadini lokali ngħaqdu fl-organizzazzjoni patrijottika Griega, Filiki Eteria, filwaqt li meta faqqgħet il-Gwerra Griega tal-Indipendenza , parti miż-żgħażagħ tal-belt ħadu sehem fit-taqbida taħt Alexandros Ypsilantis.
Fost il-monumenti Medjevali hemm l-iStara Mitropoliya ("veskovat l-antik"; magħrufa wkoll bħala l-Knisja ta' Santa Sofija), bażilika tas-seklu 5-6 mingħajr transett; il-knisja tas-seklu 6 iddedikata lill-Madonna; u n-Nova Mitropoliya ("veskovat il-ġdid"; magħrufa wkoll bħala l-Knisja ta' San Stiefnu) tas-seklu 11 li baqgħet tissebbaħ sas-seklu 18.
Oriġinarjament insedjament Traċjan magħruf bħala Mesembria, ir-raħal sar kolonja Griega meta ġie insedjat mid-Dorjani minn Megara fil-bidu tas-seklu 6 Q.K. Minn hemm 'il quddiem ir-raħal sar ċentru kummerċjali importanti u rivali ta' Apollonja .
Il-knejjes ta' Nessebar, li nbnew taħt it-tmexxija tal-Biżantini, tal-Bulgari jew tal-Ottomani, jirrappreżentaw il-wirt arkitettoniku rikk tad-dinja Ortodossa tal-Lvant u juru l-iżvilupp gradwali mill-bażiliki Kristjani Bikrin għall-knejjes Medjevali b'għamla ta' salib u msaqqfa bil-koppli.
Hija waħda mill-iżjed destinazzjonijiet turistiċi u portijiet marittimi prominenti mal-Baħar l-Iswed, f'żona li saret tassew popolari b'diversi lukandi kbar — l-ikbar żona hija magħrufa mat-turisti bħala Sunny Beach u tinsab fit-Tramuntana ta' Nessebar.
F'Mesembria ġew zekkati muniti tal-bronż u tal-fidda mis-seklu 5 Q.K. u muniti tad-deheb mis-seklu 3 Q.K. Ir-raħal spiċċa taħt ir-Rumani fil-71 Q.K., iżda baqa' jgawdi l-privileġġi li kellu, bħad-dritt li jizzekka l-muniti tiegħu stess.
Xiao Hong twieldet f’familja sinjura ta’ sidien tal-propjetà fl-1 ta’ Ġunju tal-1911, il-ġurnata li fiha tiġi ċċelebrata l-Festa tad-Dgħajsa tad-Draguni, fil-kontea ta’ Hulan, li llum il-ġurnata magħrufa bħala l-Provinċja ta’ Heilongjiang.
Fil-ktieb tagħha 《》(Pinyin: ‘Yǒngjiǔ de chōngjǐng hé zhuīqiú’; Ingliż: ‘Eternal Vision and Pursuit’), ippubblikat fl-1979, hi tikteb, “Missieri kemm-il darba tilef l-umanità tiegħu minħabba l-egoiżmu. Huwa ġab ruħu mal-qaddejja tiegħu, uliedu, u nannuhi bl-istess xeħħa, aljenazzjoni u anke krudeltà.”
Is-sit fih bosta żoni u ħitan, inkluż in-nekropoli ta' Saar, in-nekropoli ta' Al-Hajjar, il-Palazz tal-Kassiti, in-nekropoli ta' Madimat Hermand, in-nekropoli ta' Madimat Isa, in-nekropoli ta' Al-Maqsha, il-Palazz ta' Uperi, in-nekropoli ta' Shakhura, u s-swar tat-Tramuntana.
Il-bċejjeċ tal-fuħħar Berberi ġew żvelati minn madwar il-ħitan tal-binja ċentrali, u jmorru lura għall-istess żmien tat-tempji Berberi, għalkemm uħud mill-bċejjeċ l-oħra tal-fuħħar u firxa ta' artefatti oħra li għadhom ma ġewx żvelati jindikaw li jmorru lura għal qabel it-tempji, x'aktarx għat-3000 Q.K. jew wara.
Huwa maħsub li l-villaġġ kien ġie insedjat mill-poplu li żviluppa l-agrikoltura qrib l-oażi, ħawwel is-siġar tal-palm, rabba l-bhejjem, in-nagħaġ u l-mogħoż, u saħansitra beda jistad fil-Baħar tal-Arabja.
Il-forti attwali jmur lura għas-seklu 6 W.K. Is-sit kien il-belt kapitali taċ-ċivilizzazzjoni ta' Dilmun, li skont il-Ġrajja Epika ta Gilgamesh, kienet "l-art tal-immortalità", il-post anċestrali tas-Sumeri u punt ta' lqugħ tal-allat.
Mill-iskavi arkeoloġiċi li saru mill-1954 ġew żvelati antikitajiet minn tumbata artifiċjali għolja madwar 12-il metru li kien fiha seba' saffi stratifikati, li nħolqot minn diversi okkupanti mill-2300 Q.K. sas-seklu 18, inkluż il-Kassiti, il-Griegi, il-Portugiżi u l-Persjani.
Fost l-affarijiet instabu ematit u kitba kunejformi b'rabta mal-Mesopotamja; skutelli tal-istetit b'rabta mal-Oman; u żibeġ karneljani, piż tal-ġebel u ftit bċejjeċ tal-fuħħar b'rabta maċ-ċivilizzazzjoni tal-Indus.
Il-wirjiet istituzzjonali ta' L. Christeseva jinkludu War's Unwomanly Face esebit fil-Mużew tal-Armata Svediża fi Stokkolma u fir-residenza tal-Ambaxxatur tal-Istati Uniti għall-Iżvezja fi Stokkolma ; Sustainidentity fil-Mużew Nazzjonali tal-Istorja tal-Belarus ; The Toiles fl-istitut Kostumi u l-Moda ta' Stokkolma u fil-Mużew Nordiku ta' Stokkolma .
L-opra sussegwenti, I Lituani tal-1874, ittellgħet għal tliet serati wara xulxin fl-1903 f'La Scala, fejn il-kritika tat reċensjonijiet negattivi ħafna; kienet skedata wkoll għal spettakli fl-1939 li ma seħħux minħabba li faqqgħet it-Tieni Gwerra Dinjija, u ma ttellgħet iktar qabel l-1979 mir-RAI, u minn dik is-sena 'l hawn baqgħet tittella' minn żmien għal żmien.
L-iktar opra magħrufa tiegħu, La Gioconda , li l-librettist tiegħu Arrigo Boito adatta mill-istess reċta ta' Victor Hugo li preċedentement kienet ittellgħet minn Saverio Mercadante bħala Il giuramento fl-1837 u minn Carlos Gomes bħala Fosca fl-1873.
Wara La Gioconda, Ponchielli kiteb il-melodramm Bibbliku monumentali b'erba' atti Il figliuol prodigo li ttella' f'Milan f'La Scala fis-26 ta' Diċembru 1880 u Marion Delorme, minn reċta oħra ta' Victor Hugo, li ġiet ippreżentata f'La Scala fis-17 ta' Marzu 1885.
Minkejja l-invenzjoni mużikali rikka tagħhom, l-ebda waħda minn dawn l-opri ma kellha l-istess suċċess ta' La Gioconda iżda t-tnejn li huma kellhom influwenza kbira fuq il-kompożituri tal-ġenerazzjoni ta' wara, bħal Giacomo Puccini, Pietro Mascagni u Umberto Giordano.
Alphonse Matejka (twieled fid-9 ta' Jannar 1902 f'Sankt Gallen, l-Iżvizzera - miet fis-27 ta' Ottubru 1999 f'La Chaux-de-Fonds, l-Iżvizzera) kien Oċċidentalist famuż ta' oriġini Ċeka.
L-iżjed villaġġi importanti kienu ffortifikati għalkollox, u l-komunitajiet iż-żgħar ħolqu fortifikazzjonijiet iċċentrati fuq il-knisja, fejn żiedu torrijiet difensivi u mħażen biex jaħżnu l-iżjed oġġetti siewja tagħhom u biex ikunu jistgħu jirreżistu għal assedji twal.
Il-villaġġi jsegwu t-topografija mill-qrib u jippruvaw jisfruttawha kemm jistgħu; b'hekk il-villaġġi li jinsabu f'wied żviluppaw madwar triq ċentrali u x'aktarx xi oħrajn sekondarji, filwaqt li dawk li jinsabu f'art iktar ċatta jsegwu mudell iktar radjali u mhux riġidu.
Fl-1807, Istitut tal-Forestrija ġie "stabbilit permezz ta' deċiżjoni tal-Imperatur Franz I"; fl-1848 l-istitut beda jissejjaħ l-Akkademja tax-Xogħol fil-Minjieri u l-Forestrija, prattikament "l-ewwel università teknika fid-dinja".
It-tradizzjonijiet tal-istudenti tal-Akkademja għadhom ħajjin fis-suċċessuri tagħha, l-Università ta' Miskolc u l-Università Slovakka tat-Teknoloġija fi Bratislava, kif ukoll fil-kulleġġi f'Sopron, f'Székesfehérvár u f'Dunaújváros.
Bħala wieħed mill-iżjed ċentri importanti tar-Riformazzjoni tal-Protestantiżmu fil-pajjiż, ir-raħal kien parti mil-"Lega Protestanta tas-Seba' Rħula tal-Minjieri" flimkien ma' Banská Belá, Banská Bystrica, Kremnica, Ľubietová, Nová Baňa u Pukanec.
Fis-seklu 18, ix-xjenzati lokali Jozef Karol Hell, Maximilian Hell u Samuel Mikovíny iddisinjaw u bnew sistema sofistikata ta' ġibjuni u ta' kanali tal-ilma, magħrufa bħala tajchy, sabiex jitbattal l-ilma mill-minjieri mgħerrqa.
Dawn il-komponenti fl-imgħoddi kienu jinsabu fil-belt ta' Kjoto Antika, filwaqt li issa jinsabu fi tliet bliet: Kjoto u Uji fil-Prefettura ta' Kjoto; u Ōtsu fil-Prefettura ta' Shiga; Uji u Ōtsu jmissu ma' Kjoto lejn in-Nofsinhar u t-Tramuntana, rispettivament.
Il-komponenti jinkludu 38 binja ddeżinjati mill-gvern Ġappuniż bħala Teżori Nazzjonali, 160 proprjetà ddeżinjati bħala Proprjetajiet Kulturali Importanti, tmien ġonna ddeżinjati bħala Postijiet Speċjali ta' Sbuħija Xenika, u erba' ddeżinjati bħala Postijiet ta' Sbuħija Xenika.
Kjoto għandha għadd sostanzjali ta' binjiet storiċi, għad-differenza ta' bliet Ġappuniżi oħra li tilfu l-binjiet storiċi tagħhom minħabba l-invażjonijiet u l-gwerer; u għandha l-ikbar konċentrazzjoni ta' Proprjetajiet Kulturali ddeżinjati fil-Ġappun.
Iktar 'il quddiem tneħħiet mil-lista ta' bersalli tal-bomba atomika bis-saħħa tal-intervent personali tas-Segretarju għall-Gwerra Henry L. Stimson, peress li Stimson ried isalva dan iċ-ċentru kulturali li kien żar għall-qamar il-għasel tiegħu u iktar 'il quddiem fi żjarat diplomatiċi. B'riżultat ta' dan, Nagasaki ddaħħlet bħala bersall.
L-istudji oriġinali kienu fuq l-istruttura tal-emoglobulina tan-nagħaġ, iżda meta dan ix-xogħol kien avvanza kemm kien possibbli bl-użu tar-riżorsi disponibbli dak iż-żmien, Kendrew daħal għall-istudju tal-mijoglobulina, molekula ta' kwart id-daqs tal-molekola tal-emoglobulina.
Nhar is-Sibt l-20 ta' Ottubru 1962, l-għoti tal-Premji Nobel lil John Kendrew u lil Max Perutz, kif ukoll lil Crick, Watson, u Wilkins ġie satirizzat fi skeċċ qasir tal-programm tat-televiżjoni tal-BBC That Was The Week That Was, fejn il-Premji Nobel ġew riferuti bħala l-"Pixxini għall-Paċi ta' Alfred Nobel".
Kendrew ikkondivida l-Premju Nobel għall-Kimika tal-1962 flimkien ma' Max Perutz, għax-xogħol tagħhom fil-Laboratorju ta' Cavendish fl-investigazzjoni tal-istruttura tal-proteini globulari fosthom l-emoglobulina u mijoglobulina permezz ta' tekniki tad-diffrazzjoni tar-raġġi-X.
Yevhen Sverstiuk, attivist tad-drittijiet tal-bniedem u poeta ta' dak iż-żmien irrimarka: "Huwa ċar li dawn ix-xogħlijiet għandhom il-marka ta' ġenju. Hi tgħix fid-dinja tagħha, u tiftaħ din id-dinja għalina lkoll".
Ħa l-edukazzjoni tiegħu fl-iskola Primarja ta’ Raħal Ġdid, Il-Kulleġġ Mount Carmel , St. Paul's Missionary College, Malta, u l-Università ta' Malta u bħalissa jokkupa l-kariga ta’ Kap tad-Dipartiment tal-Istorja fi skola sekondarja statali.
Il-produzzjoni xjentifika tiegħu kollha – magħrufa bħala t-Trattat ta' Pothier – għadha sal-lum il-ġurnata tal-akbar interess għall-ġurista modern, billi intużat bil-kbir mill-Kummissjoni li Napuljun fdalha l-kompitu li tirrediġi l-Code Civil il-ġdid.
Jinkludi fih ġabra ikonika ta' skeletri fossilizzati tal-arkeoċeti (balieni primittivi li jiddokumentaw it-tranżizzjoni tal-ċetaċji lejn il-ħajja fil-baħar), tas-sirenjani u tar-rettili, kif ukoll snien tal-klieb il-baħar mill-Formazzjoni ta' Gehannam .
Dawn kienu annimali tal-baħar għalkollox bħall-balieni, u bl-istess mod kellhom karatteristiċi primittivi li ma għadhomx preżenti fl-ispeċijiet moderni, u għandhom snien li jissuġġerixxu li kienu jieklu l-ħaxix tal-baħar u pjanti oħra tal-baħar.
L-ikbar skeletru li nstab huwa twil 21 metru, u fih pinen żviluppati sew b'ħames swaba' fuq ir-riġlejn ta' quddiem u l-preżenza mhux mistennija ta' riġlejn ta' wara, bis-saqajn u bis-swaba', xi ħaġa li ma kinitx magħrufa fl-ebda arkeoċeti.
Peress li Wādī al-Ḥītān jinsab fi ħdan iż-Żona Protetta ta' Wadi El Rayan, l-istess pjan ta' ġestjoni u ta' protezzjoni jirrestrinġi l-viżitaturi, li jistgħu jżuru s-sit permezz ta' żjarat gwidati biss b'rotta prestabbilita.
Wādī al-Ḥītān (bl-Għarbi: , litteralment "il-Wied tal-Balieni"; pronunzja bl-Għarbi Eġizzjan: ) huwa sit paleontoloġiku fil-Governorat ta' Faiyum, l-Eġittu, madwar 150 kilometru fil-Lbiċ tal-Kajr.
Il-monotonija ta' dan il-ġebel ramli hija interrotta minn saff abjad ta' moħbiet ippreservati sew tal-annimali u minn saff ta' tajn iswed issolidifikat iktar 'il fuq. Iktar lejn il-Lvant tal-irdumijiet tal-Formazzjoni ta' Birket Qarun, hemm ġebel tal-Formazzjoni ta' Gehannam.
Wādī al-Ḥītān jospita wkoll 15-il speċi ta' pjanti tad-deżert, għaram tar-ramel, u madwar 15-il tip ta' mammiferi selvaġġi, fosthom il-lupu Eġizzjan, il-volpi aħmar, il-leopard Afrikan, il-mangus Eġizzjan, il-qattus selvaġġ Afrikan, u l-gazzella ta' Dorcas.
Il-preżenza ta' fossili ta' annimali bikrin oħra, fosthom klieb il-baħar, kukkudrilli, pixxisega, fkieren tal-baħar u rajja, li nstabu f'Wadi Al-Hitan jippermettu r-rikostruzzjoni tal-kundizzjonijiet ambjentali u ekoloġiċi tal-madwar ta' dak iż-żmien.
Huwa kien ħbieb ma' Nikolai Gogol, u jista' jkun li l-ispettaklu teatrali ta' Gogol L-Ispettur tal-Gvern kienet ispirata mix-xogħlijiet teatrali satiriċi ta' Kvitka-Osnovianenko Il-Viżitatur mill-Kapitali jew Inkwiet f'Raħal Distrettwali, li għandhom ġrajja u sensiela ta' karattri simili ħafna.
Bħala tikketta, il-Mormoniżmu ġie applikat għal diversi aspetti tal-moviment tal-Qaddisin tal-Aħħar Jum, għalkemm reċentement kien hemm spinta mill-Knisja ta 'Ġesù Kristu tal-Qaddisin tal-Aħħar Jiem biex jitbiegħdu minn din it-tikketta.
Storiku, Sydney E. Ahlstrom, kiteb fl-1982, “Wieħed lanqas ma jista’ jkun ċert, jekk huwiex setta, kult misterjuż, reliġjon ġdida, knisja, poplu, nazzjon, jew sottokultura Amerikana; tabilħaqq , f’ħinijiet u postijiet differenti huwa dawn kollha”.
Minbarra differenzi fit-tmexxija, dawn il-gruppi jvarjaw l-aktar b'mod sinifikanti fil-pożizzjonijiet tagħhom dwar il-poligamija, li l-Knisja QAJ bbażata f'Utah ipprojbit fl-1890, u Trinitaraniżmu, li l-Knisja QAJ ma taffermax.
Gruppi oħra jaffermaw it-Trinitarjaniżmu, bħall-Komunità ta’ Kristu (li qabel kienet il-Knisja Riorganizzata ta’ Ġesù Kristu tal-Qaddisin tal-Aħħar Jiem), u jiddeskrivu d-duttrina tagħhom bħala restawratur Kristjan Trinitarju.
Il-Brażiljani kienu ilhom jinkwetaw fuq il-prospettiva li jilgħabu mal-Unjoni Sovjetika, li kienu mħarrġa tajjeb ħafna u kienu fost il-favoriti għar-rebħ; l-istrateġija kienet li jieħdu r-riskji fil-bidu tal-logħba sabiex jiskorjaw gowl kmieni.
Qabel il-logħba, il-bnadar tat-tim, Bellini, Nílton Santos, and Didi tkellmu ma' Vicente Feola u pperswaduh sabiex jagħmel tliet sostituzzjonijiet li kienu kruċjali sabiex il-Brażil jirbħu lis-Sovjetiċi u jirbħu t-Tazza: Zito, Garrincha u ż-żagħżugħ Pelé kellhom jibdew mill-bidu.
Fl-aħħar xhur ta' qabel it-Tazza tad-Dinja, il-kowċ Vicente Feola kien qiegħed jaħdem b'46 plejer, li 22 minnhom biss setgħu jmorru l-Ingilterra; dan wassal għal ħafna tilwim intern u pressjoni psikoloġika fuq il-plejers u l-istaff tekniku.
Din id-darba Zico skorja l-penalty tiegħu għalkemm Júlio César da Silva u Sócrates naqsu li jagħmlu dan, u minkejja li l-kaptan Franċiż Michel Platini ra x-xutt tiegħu jmur fuq il-minduda, il-Brażil xorta waħda ġew eliminati 4–3.
Kien proprju Romário li skorja darbtejn kontra l-Urugwaj sabiex rebbaħ il-logħba lill-Brażil u kkwalifikaw għat-Tazza tad-Dinja tal-1994 fl-Istati Uniti bħala l-ewwel fil-grupp tal-CONMEBOL magħmul minn ħames timijiet.
Minkejja li rebħu l-ewwel żewġ logħbiet kontra l-Kroazja u l-Awstralja , it-tim ftit li xejn irnexxielu jwassal il-futbol kreattiv imwiegħed, hekk kif il-Brażil kien qegħdin isibuha diffiċli biex joħolqu opportunitajiet, u kienu biss Kaká u Adriano li sabu l-gowl fil-kmompetizzjoni.
B'kuntrast mas-suċċessi li kellhom jaslu wara, il-bidu tat-tim nazzjonali ma kienx wieħed fjurit, kawża ta' kunflitti interni mal-assoċjazzjonijiet tal-futbol Brażiljani dwar il-professjonaliżmu, li ostakola lill-Federazzjoni Brażiljana sabiex tilgħab tim b'saħħtu.
Għat-Tazza tad-Dinja 1954 fl-Iżvizzera, it-tim Brażiljan kien kompletament rinnovat, sabiex jinsa t-telfa tal-Maracanã, għalkemm xorta waħda kellu grupp ta' plejers tajbin, fosthom Nílton Santos, Djalma Santos, u Didi.
Din il-logħba tibqa' mfakkra bħala d-"Diżastru ta' Sarriá", bil-kowċ Telê jieħu l-biċċa l-kbira tat-tort mill-istampa Brażiljana minħabba li uża sistema offensiva meta dro ta' 2–2 kien ikun biżżejjed.
Attwalment, fil-klassifika dinjija tal-FIFA, huma jinsabu fit-3 post. Il-Brażil huwa l-uniku tim li rebaħ it-Tazza tad-Dinja f'erba' kontinenti differenti: darba fl-Ewropa , darba fl-Amerika t'Isfel , darbtejn fl-Amerika ta' Fuq u darba fl-Asja .
Dan ġara minkejja fażi ta' kwalifikazzjoni difettuża li rat lit-tim jaqa' għall-agħar pożizzjoni fil-klassifika tal-FIFA, u assiguraw biss minn post fil-fażi finali minħabba li l-Paragwaj u l-Urugwaj naqsu li jirbħu l-aħħar logħbiet tagħhom.
Fit-Tazza tad-Dinja 1962, il-Brażil rebħu t-tieni titlu tagħhom b'Garrincha jkun l-istilla, hekk kif ġarr ir-responsabbiltà tat-tim fuq spallejh wara li Pelé weġġa' fit-tieni logħba tal-grupp kontra ċ-Ċekoslovakkja u kien indisponibbli għall-kampjonat kollu.
L-Abbazija ta' Pannonhalma, magħrufa uffiċjalment bħala l-Arċiabbazija Benedittina jew Territorjali ta' Pannonhalma (bil-Latin: Archiabbatia jew Abbatia Territorialis Sancti Martini in Monte Pannoniae) hija binja Medjevali f'Pannonhalma, waħda mill-eqdem monumenti storiċi fl-Ungerija.
Fl-1096, fi triqtu lejn l-artijiet imqaddsa bħala mexxej ta' waħda mit-tliet armati tal-Kruċjati, id-Duka Godfrey ta' Bouillon qatta' ġimgħa hemmhekk jinnegozja l-passaġġ sikur tal-armata tiegħu mill-Ungerija mar-Re Coloman.
L-abbazija ġiet stabbilita bħala l-ewwel monasteru Benedittin Ungeriż fid-996 mill-Prinċep Géza, li ddeżinjaha bħala post fejn setgħu jgħixu l-patrijiet, u mbagħad f'qasir żmien saret iċ-ċentru tal-ordni Benedittina.
L-iżjed żewġ pajjiżi li għandhom Siti ta' Wirt Dinji tal-UNESCO f'dan ir-reġjun huma l-Italja b'59 sit u Spanja b'50 sit (45 sit jekk wieħed ma jgħoddx dawk tal-Gżejjer Kanarji, li huma inklużi mas-siti fl-Afrika).
Bħala kap tal-partit, Meloni ddeċidiet tifforma alleanza mal-Lega Nord ta' Matteo Salvini, u nediet diversi kampanji politiċi miegħu kontra l-gvern taċ-Ċentru-Xellug immexxi mill-Partit Demokratiku, u b'hekk il-partit FdI kien meqjus għall-ewwel bħala Ewroxettiku u populist.
Wara li ġew ikkanċellati l-elezzjonijiet primarji, ingħaqdet ma' politiċi oħra bħal Ignazio La Russa u Guido Crosetto u stabbiliet politika kontra Monti, fejn talbet għat-tiġdid fi ħdan il-partit u kienet kritika wkoll tat-tmexxija ta' Berlusconi.
Fl-2016 meta sar ir-referendum kostituzzjonali dwar ir-riforma promossa mill-gvern ta' Matteo Renzi, Meloni stabbiliet il-kumitat "Le, Grazzi" u pparteċipat f'diversi dibattiti televiżivi, inkluż wieħed kontra l-eks Prim Ministru Matteo Renzi.
Fit-2 u fit-3 ta' Diċembru 2017 fi Trieste, il-kungress ta' FdI wassal għall-elezzjoni mill-ġdid ta' Meloni bħala President tal-partit, kif ukoll it-tiġdid tal-logo tal-partit u s-sħubija ta' Daniela Santanchè, politiku li għal żmien twil kienet tal-Lemin.
Meloni ġiet eletta mill-ġdid fil-Kamra tad-Deputati għal-Lombardia u iktar 'il quddiem inħatret bħala l-mexxej tal-partit fil-Kamra, kariga li żammet sal-2014, meta mbagħad irriżenjat biex tiddedika l-ħin tagħha għall-partit.
F'Awwissu 2008, Meloni stiednet lill-atleti Taljani jibbojkottjaw iċ-ċerimonja tal-ftuħ tal-Logħob Olimpiku ta' Beijing bħala turija ta' nuqqas ta' qbil mal-politika taċ-Ċina implimentata fir-rigward tat-Tibet; din l-istqarrija ġiet ikkritikata minn Berlusconi, kif ukoll mill-Ministru għall-Affarijiet Barranin Franco Frattini.
Fl-2008, inħatret Ministru għaż-Żgħażagħ fir-raba' kabinett ta' Berlusconi, kariga li żammet sas-16ta' Novembru 2011, meta l-Prim Ministru ta' dak iż-żmien Silvio Berlusconi ġie mġiegħel jirriżenja f'nofs kriżi finanzjarja u protesti pubbliċi.
Fid-19 ta' Frar 2021, il-professur tal-Università ta' Siena Giovanni Gozzini insulta lil Meloni fuq ir-radju; kemm il-President Sergio Mattarella kif ukoll il-Prim Ministru Mario Draghi ċemplu lil Meloni u stigmatizzaw lil Gozzini, li ġie sospiż mill-bord tal-università.
Fost ix-xogħlijiet l-aktar magħrufa tagħha hemm il-kollezzjonijiet ta’ poeżiji Fuq il-Ġwienaħ tal-Għanjiet , Ħsibijiet u Ħolm , Eki , il-poeżija epika Ħrafa Antika , Kelma Waħda , u r-drammi Prinċipessa , Cassandra , Fil-Katakombi , u L-Għanja tal-Foresta .